stanford-oval/wikipedia huggingface dataset:
בית דוד (שכונה)
רקע

שכונת בית דוד נבנתה ביוזמתו ובמימונו של דוד רייז, נדבן יהודי בן העיר יאנובה שבפולין, אשר השכונה נקראת על שמו. רייז התגורר באחרית ימיו בעיר העתיקה בירושלים, ובראשית שנת 1873 בילה את סוף השבוע בשכונת נחלת שבעה הסמוכה. במהלך השבת שמע רייז דרשה נלהבת בבית הכנסת מפיו של יוסף ריבלין, ממקימי נחלת שבעה, שקרא לציבור לתת כתף ולהשתתף בהקמת שכונות חדשות מחוץ לחומות ירושלים. רייז התרשם עמוקות מן הדברים והחליט בו במקום לממן בעצמו את הקמתה של שכונה חדשה.
הקמת השכונה

במהרה אותר מגרש קטן בצדו הצפוני של רחוב יפו, קרוב מאוד לנחלת שבעה, ונקנה מיושבי הכפר הערבי ליפתא. את הרכישה והרישום בטאבו ביצע ריבלין, שהיה מעורה בתחום וביקש לסייע לרייז להוציא את תרומתו מהכוח אל הפועל. בתוך כמה חודשים החלה הבנייה, ובסוף אותה השנה, 1873, עמדה שכונת בית דוד על תלה.
באגף הדרומי שבקומה השנייה השתכן "הוועד הכללי כנסת ישראל" - ארגון חברתי-כלכלי שהוקם במטרה לעזור לעניים, ולרכוש קרקעות בירושלים לשם הקמת שכונות. הוועד הכללי היה מעורב לימים בהקמת השכונות כנסת ישראל א', ב', וג', הנמצאות בתחומי שכונות הנחלאות. משרדי הכולל קיימים עד ימינו בשכונת בית דוד.
תיאור השכונה

שכונת בית דוד היא "שכונת חצר" אופיינית, אשר דירותיה בנויות בצמוד זו לזו, והכניסה אליהן היא דרך חצר פנימית משותפת. הכניסה אל החצר היא דרך שער אחד, שננעל מדי לילה, עד ימינו. החצר כולה מכסה על פני בור מים ענק, שלו שני פתחים, מהם נשאבו המים במשאבות ידניות.
בכניסה אל החצר ישנו מכסה ביוב עשוי מתכת, ועליו המילים בצרפתית: "אליאנס הישראלי, ירושלים". בתחתית מכסה הביוב רשומות האותיות העבריות "כי"ח" - כל ישראל חברים. מכסה זה הוא אחת המזכרות הבודדות בעיר ממחלקת הפרזול בבית הספר היהודי המקצועי בירושלים - כל ישראל חברים, שנבנה על ידי רשת החינוך היהודית-צרפתית - אליאנס.
בניית בית הרב קוק

בראשית המאה ה-20 החל הרב אברהם יצחק הכהן קוק לשמש כרב הראשי של יפו ושל המושבות הראשונות בארץ ישראל, ובשנות ה-20 הפך לרב הראשי האשכנזי הראשון בארץ ישראל ורבה הראשי של ירושלים. במסגרת מינוי זה העתיק הרב קוק את מגוריו לירושלים, ולשם כך הוספה לכבודו קומה שנייה באגף המערבי של שכונת בית דוד. בקומה זו שכן בית המדרש הראשון של הישיבה המרכזית העולמית (ישיבת מרכז הרב), משרדו האישי של הרב קוק וכן דירת המגורים שלו. הבניה עצמו התאפשרה בזכות תרומתו של הנדבן הארי פישל.
מאחר שהשכונה עצמה ננעלה מדי ערב, ביקש הרב קוק כי הכניסה לביתו תהיה מסביב, כדי לאפשר לקהל המבקש לפגשו להגיע אל הבית בכל עת. לשם כך נבנה גרם מדרגות חיצוני, המוליך מבחוץ ישירות אל הקומה השנייה.
בית דוד כיום

שכונת בית דוד, בניגוד לרוב השכונות הוותיקות בירושלים, השתמרה באופן נדיר בצורה כמעט מושלמת, כולל הריצוף המקורי בחצר, שרידי המשאבות, ולוח ההקדשה לזכרו של רייז. עד היום מתגוררות במקום משפחות ותיקות לצד משרדי "הכולל המרכזי כנסת ישראל" ובית הרב קוק. מאמצע שנות ה-90 ועד ינואר 2015 פעל בחצר מוזיאון התהילים, בו הוצגו ציורים, המתארים בצבעים שונים את פרקי ספר התהילים, על פי המשמעות הקבלית של כל צבע. בינואר 2015 התמקמה בחצר ישיבה, ישיבת קניין דעת אשר מיועדת לבחורים בגילאי הבגרות אשר לומדים במקום, המוזיאון הועבר לרובע היהודי.
לקריאה נוספת

יהואש ביבר, "בית דוד" - השכונה שבה התגורר הרב קוק, בתוך: זאב ענר (עורך), סיפורי בתים: סיפורם של שבעים בתים בתולדות ההתיישבות, משרד הביטחון – ההוצאה לאור, 1988, עמ' 14–16
ג'וליאן גריי

| --- | --- |

 לידה:  1 במרץ 2006 (בן 18) לוס אנג'לס, ארצות הברית 
 מדינה:  גרמניה, ארצות הברית 
 תקופת הפעילות:  מ-2014
 https://itsjuliangrey.com
 פרופיל ב-IMDb
 
ג'וליאן גריי (באנגלית: Julian Grey; נולד ב-1 במרץ 2006) הוא שחקן אמריקאי. הוא ידוע בעיקר בזכות תפקיד 'אייב', בנו הצעיר של אדם (דייוויד דוכובני) בסרט הקולנוע "הכישוף: הדור הבא" משנת 2020. באותה שנה גילם גם את פין, בנם של ויל פרל וג'וליה לואי-דרייפוס בקומדיה משנת 2020, "מדרון תלול". בטלוויזיה הופיע גריי כוויליאם מק'נו מיני סדרה עטורת הפרסים של נטפליקס, "חסרי אלוהים" משנת 2017.
ביוגרפיה

גריי נולד בלוס אנג'לס, קליפורניה, לאב גרמני ואם אמריקאית, ומחזיק באזרחות גרמנית ואמריקאית. לגריי יש אחות תאומה, אח גדול ועוד אחות למחצה.
קריירה

גריי ערך את הופעת הבכורה המקצועית שלו בגיל 10 בפרק של סדרת הטלוויזיה של רשת פוקס "Wayward Pines" לצד מליסה ליאו. מאוחר יותר באותה שנה שיחק בתפקיד חוזר במיני-סדרה "חסרי אלוהים" משנת 2017.
בשנת 2017, גריי לוהק לפיילוט של הסדרה "Crash & Burn", המבוססת על ספר רבי המכר של מייקל חסן בעל אותו שם.
בינואר 2019, גריי החל בצילומי הקומדיה האפלה מדרון תלול (אנ'), שצולמה באלפים האוסטרים. בסרט גילם את פין, בנם של ויל פרל וג'וליה לואיס-דרייפוס. הסרט בבימוים של נאט פקסון וג'ים ראש, הוקרן בבכורה בפסטיבל סנדאנס בינואר 2020.
באוקטובר 2019, גריי הצטלם לסרט הקולנוע "הכישוף: הדור הבא" בסרט מגלם גריי את "אייב". הסרט נועד במקור להקרנה בבתי קולנוע, אך הוקרן לראשונה הן בבתי הקולנוע הבינלאומיים והן בשירותי וידאו על פי דרישה בארצות הברית ובקנדה, שם בתי הקולנוע נסגרו עקב מגפת הקורונה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | A World Away | דני |  |
| 2020 | מדרון תלול (אנ') | פין סטנטון |  |
| 2020 | הכישוף: הדור הבא | אייב הריסון |  |
| 2021 | מטריקס: התחייה | ברנדון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | עיירה ללא מוצא (אנ') | ג'ייסון הצעיר (בן 10) | פרק: "Once Upon a Time in Wayward Pines" |
| 2017 | חסרי אלוהים (אנ') | ויליאם מק'נו | 6 פרקים |
| 2020 | ספיריט: לרכוב חופשי | ילד גבוה | דיבוב; פרק: "The Neighs Have It" |
| 2023 | אימת המתים המהלכים | קלאוס | 4 פרקים |
הערות שוליים

↑  "Julian Grey - IMDb". IMDb. נבדק ב-8 באוגוסט 2020. {{cite web}}:  (עזרה)
↑  "Filmography – Julian Grey". נבדק ב-10 באוגוסט 2020. {{cite web}}:  (עזרה)
↑  Roeper, Richard (27 באוקטובר 2020). "'The Craft: Legacy': The sequel's magic lies in its respect for teen issues". Chicago Sun-Times. נבדק ב-29 באוקטובר 2020. {{cite web}}:  (עזרה)
↑  "Bio – Julian Grey". נבדק ב-17 בנובמבר 2020. {{cite web}}:  (עזרה)
↑  "Once Upon a Time in Wayward Pines – Guest Cast". TVMaze.com. נבדק ב-8 באוגוסט 2020. {{cite web}}:  (עזרה)
↑  "Once Upon a Time in Wayward Pines". IMDb. נבדק ב-8 באוגוסט 2020. {{cite web}}:  (עזרה)
↑  Gilbert, Sophie (12 ביולי 2018). "Emmy Nominations 2018: Netflix Takes Over". The Atlantic. נבדק ב-8 באוגוסט 2020. {{cite web}}:  (עזרה)
↑  Motes, Jax (22 באוקטובר 2019). "'The Craft' Bewitches A New Cast Member– Julian Grey". sciencefiction.com. נבדק ב-8 באוגוסט 2020. {{cite web}}:  (עזרה)
↑  Morse, Chris (23 באוקטובר 2019). "Blumhouse's The Craft Remake Adds Godless' Julian Grey". Dead Entertainment. נבדק ב-8 באוגוסט 2020. {{cite web}}:  (עזרה)
↑  Birnbaum, Debra (19 במאי 2017). "Hulu Orders 'Crash & Burn' Pilot Based on Michael Hassan Bestseller (EXCLUSIVE)". Variety. נבדק ב-29 באוקטובר 2020. {{cite web}}:  (עזרה)
↑  "Crash & Burn (TV movie 2017) - IMDb". IMDb. נבדק ב-17 בנובמבר 2020. {{cite web}}:  (עזרה)
↑  McNary, Dave (11 בינואר 2019). "Film News Roundup: Eddie Murphy's 'Coming to America 2' Draws Craig Brewer to Direct". Variety. נבדק ב-8 באוגוסט 2020. {{cite news}}:  (עזרה)
↑  White, Abbey (13 בפברואר 2020). "Will Ferrell, 'Downhill' Team Praise Smart Intentionality of Star and Producer Julia Louis-Dreyfus". The Hollywood Reporter. נבדק ב-8 באוגוסט 2020. {{cite news}}:  (עזרה)
↑  Erbland, Kate (27 בינואר 2020). "'Downhill' Review: Julia Louis-Dreyfus Shines in an Otherwise Unnecessary and Uneven Remake". IndieWire. נבדק ב-8 באוגוסט 2020. {{cite web}}:  (עזרה)
↑  D'Alessandro, Anthony (22 באוקטובר 2019). "'The Craft': Netflix 'Godless' Star Julian Grey Joins Sony-Blumhouse Revamp". Deadline. נבדק ב-8 באוגוסט 2020. {{cite news}}:  (עזרה)
↑  Squires, John (22 באוקטובר 2019). ""Godless" Actor Julian Grey Joins Zoe Lister-Jones' sequel of 'The Craft'". Bloody Disgusting. נבדק ב-8 באוגוסט 2020. {{cite web}}:  (עזרה)
↑  Wiese, Jason (1 בנובמבר 2020). "The Craft: Legacy Cast: Where You've Seen Them Before". CinemaBlend. נבדק ב-9 בנובמבר 2020. {{cite web}}:  (עזרה)
↑  Welk, Brian (29 בספטמבר 2020). "'The Craft: Legacy': Teen Witches Are the New 'Weirdos' in Trailer for Sequel (Video)". TheWrap. נבדק ב-17 בנובמבר 2020. {{cite web}}:  (עזרה)
↑  Chichizola, Corey (30 באוקטובר 2020). "The Craft: Legacy Director Opens Up About A Deleted Plot Line". Cinema Blend. נבדק ב-17 בנובמבר 2020. {{cite web}}:  (עזרה)
↑  "Spirit Riding Free: Riding Academy". IMDb. נבדק ב-29 באוקטובר 2020. {{cite web}}:  (עזרה)
| --- | --- |
בקרת זהויות :  LCCN: no2020101227  VIAF: 41159939582525252908   WorldCat (עם VIAF): 41159939582525252908
ג'וש פרקינס

| --- | --- |

 לידה:  25 באוגוסט 1995 (בן 29) דנוור, קולורדו, ארצות הברית
 עמדה:  רכז
 גובה:  1.91 מטרים
 מכללה:  אוניברסיטת גונזגה (2014–2019)
 דראפט:  לא נבחר, 2019
 קבוצות כשחקן
 2019–2020   2020   2020–2021   2021   2021–2022   2022   2022   2022–:  גרינסבורו סווארם   טקסס לג'נדס   גליביצה   פרטיזן בלגרד   ניו באסקט ברינדיזי   פטקים ספור   ברוחוס דה גואיאמה   הפועל גלבוע גליל
 
ג'וש פרקינס (באנגלית: Josh Perkins; נולד ב-25 באוגוסט 1995) הוא כדורסלן אמריקאי המשחק בעמדת הרכז בהפועל גלבוע גליל.
קריירה

פרקינס בחר לשחק כדורסל עבור אוניברסיטת גונזגה. בעונתו הראשונה שיחק חמישה משחקים בלבד, מפני ששבר את לסתו לאחר ששחקן יריב בעט בו בטעות בעת שזינק לעבר הסל, והוא הושבת לכחמישה חודשים. בסוף הקריירה שלו באוניברסיטה הוא הפך לשיאן האסיסטים של הקבוצה בכל הזמנים.
לאחר שלא נבחר בדראפט 2019 ב-NBA, פרקינס הצטרף לסגל שרלוט הורנטס לקראת ליגת הקיץ של ה-NBA. הוא חתם על חוזה בקבוצה אך שוחרר, וחתם בגרינסבורו סווארם, שלוחתהּ של ההורנטס בליגת הפיתוח של ה-NBA. ב-28 בפברואר 2020 הועבר יחד עם טיילר נלסון בטרייד לטקסס לג'נדס תמורת קווינסי אייסי ובחירת סיבוב שני בדראפט ליגת הפיתוח של ה-NBA ב-2020.
ב-3 באוגוסט 2020 חתם בגליביצה מליגת העל הפולנית. ב-4 בינואר 2021 חתם בפרטיזן בלגרד הסרבית, המתמודדת בליגת העל הסרבית, ביורוליג ובליגה האדריאטית. ב-17 ביולי 2021 חתם בניו באסקט ברינדיזי מהסרייה א'. הוא העמיד ממוצעים של 10.3 נקודות, 5.7 אסיסטים, 3.7 ריבאונדים ו-1.1 חטיפות למשחק. ב-7 בפברואר 2022 חתם בפטקים ספור מליגת העל הטורקית. ב-15 במאי 2022 חתם בברוחוס דה גואיאמה מליגת העל הפוארטו ריקנית.
ב-24 ביולי 2022 חתם בהפועל גלבוע גליל. ב-8 באוקטובר קלע פרקינס שתי שלשות בדקה האחרונה של המשחק, אחת שקבעה הארכה בסיום הזמן החוקי, בניצחון קבוצתו על הפועל גליל עליון 117–115 בתום שתי הארכות במסגרת המחזור הראשון של הליגה. בסך הכל קלע פרקינס במשחק 20 נקודות.
הערות שוליים

↑  https://twitter.com/joshperk13/status/593249293579866112, Twitter
↑  https://twitter.com/coloradominers/status/628399677667348480, Twitter
↑  Ex-Gonzaga guard Josh Perkins signs Exhibit 10 contract with Charlotte Hornets | The Spokesman-Review, www.spokesman.com
↑  Charlotte Hornets Sign Free Agents Joe Chealey And Josh Perkins | Charlotte Hornets, web.archive.org, ‏2019-08-09
↑  Charlotte Hornets Waive Joe Chealey And Josh Perkins, www.nba.com (באנגלית)
↑  Swarm Announce 2019 Training Camp Roster And Schedule, Greensboro Swarm (באנגלית אמריקאית)
↑  NBA G League Texas Legends acquire former Gonzaga guard Josh Perkins from Greensboro | The Spokesman-Review, www.spokesman.com
↑  GTK z rozgrywającym. Perkins trafił do Gliwic - Aktualności, GTK Gliwice (בפולנית)
↑  Alessandro Maggi, Happy Casa Brindisi officially signs Josh Perkins - Sportando, sportando.basketball (באנגלית אמריקאית)
↑  Basketball News, Scores, Stats, Analysis, Standings, www.eurobasket.com
↑  Basketball News, Scores, Stats, Analysis, Standings, www.eurobasket.com
↑  בעל בית חדש: ג'וש פרקינס חתם בגלבוע/גליל, באתר ערוץ הספורט, 24 ביולי 2022
↑  בתום הצגה אדירה: 115:117 לגלבוע על גליל, באתר ערוץ הספורט, 8 באוקטובר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וש פרקינס".
ג'וש פארקר

ג'ושוע קווין סטנלי פארקר (באנגלית: Joshua Kevin Stanley Parker; נולד ב-1 בדצמבר 1990) הוא כדורגלן אנטיגואי המשחק בעמדת החלוץ באוקספורד סיטי.
קריירת מועדונים

פארקר התחיל את הקריירה שלו במחלקת הנוער של קווינס פארק ריינג'רס. בינואר 2010 הושאל לוילמבלדון AFC למספר חודשים בסיומם חזר לקווינס פארק ריינג'רס. ב-10 באפריל 2010 ערך את הופעת הבכורה שלו בקבוצה בניצחון 0-2 נגד קריסטל פאלאס.
באוקטובר 2010, הושאל לתקופה של חודש לנורת'המפטון טאון. ב-23 בנובמבר 2010 הושאל לוויקומב וונדררס.
ב-5 באוגוסט 2011 פארקר חתם על חוזה באולדהאם אתלטיק. במחזור הראשון של העונה, ערך את הופעת הבכורה שלו בקבוצה במשחק נגד שפילד יונייטד. ב-8 במרץ 2012 פארקר הושאל לדאגנהאם אנד רדברידג' עד לסיום העונה.
בדצמבר 2012 חתם באוקספורד יונייטד.
ביוני 2013 חתם בדומז'אלה מליגת העל הסלובנית. ב-4 ביולי 2013 ערך את הופעת הבכורה שלו בקבוצה בהפסד 1-0 לאסטרה ג'ורג'ו במסגרת מוקדמות הליגה האירופית. בעונת 2013/2014 הבקיע 11 שערי ליגה בקבוצה.
ב-8 בינואר 2015 חתם בכוכב האדום בלגרד מליגת העל הסרבית. ב-20 באוגוסט הושאל לאברדין מליגת העל הסקוטית בה שיחק עד ינואר 2016.
במרץ 2016 השתתף בתוכנית "בואו לאכול איתי" ששודרה בערוץ 4 שצולמה בתקופה בה שיחק באברדין.
בינואר 2017 חתם בווילסדטון מהליכגות הנמוכות של אנגליה, אך כעבור שבועיים חתם בג'ילינגהאם. בהמשך הקריירה שיחק גם בצ'רלטון את'לטיק, וייקומב וונדררס ובורטון אלביון.
קריירה בינלאומית

בנובמבר 2010 הצטרף לנבחרת אנטיגואה וברבודה. ב-10 בנובמבר ערך את הופעת הבכורה שלו בנבחרת בניצחון 1-2 נגד סורינאם.
ב-8 באוקטובר 2014 הבקיע את שער הבכורה שלו בנבחרת בניצחון 1-2 נגד סנט לוסיה.
תארים

פלייאוף העלייה של הפוטבול ליג הראשונה: 2019
פלייאוף העלייה של הפוטבול ליג הראשונה: 2019
ג'וש צ'ילדרס

| --- | --- |

 לידה:  20 ביוני 1983 (בן 41) הארבור סיטי שבקליפורניה
 עמדה:  קלע, סמול פורוורד
 גובה:  2.03 מטרים
 מספר:  6
 מכללה:  אוניברסיטת סטנפורד
 דראפט:  בחירה מספר 6, 2004 אטלנטה הוקס
 קבוצות כשחקן
 2004–2008   2008–2010   2010–2012   2012   2013   2014–2016   2016   2016   2017–2018   2018–2019:  אטלנטה הוקס   אולימפיאקוס   פיניקס סאנס   ברוקלין נטס   ניו אורלינס פליקנס   סידני קינגס   טקסס לג'נדס   סאן-אן ניאופיניקס   אדלייד 36'   סאן-אן ניאופיניקס
 הישגים כשחקן
 חמישיית הרוקיז השנייה ב-NBA‏ (2005)   חמישיית העונה השנייה ביורוליג (2010)   זכייה בגביע הליגה היוונית (2010)
ג'ושוע מאליק "ג'וש" צ'ילדרס (באנגלית: Joshua Malik "Josh" Childress; נולד ב-20 ביוני 1983 בהארבור סיטי, קליפורניה שבארצות הברית) הוא כדורסלן עבר אמריקאי ששיחק בעמדות הקלע והסמול פורוורד.
מהלך הקריירה

את הקריירה החל צ'ילדרס בתיכון מייפייר (Mayfair) בלייקווד, קליפורניה. לאחר מכן שיחק שלוש שנים באוניברסיטת סטנפורד, לאחריהן נרשם לדראפט ה-NBA ב-2004. בדראפט הוא נבחר במקום ה-6 על ידי קבוצת אטלנטה הוקס. זהו המיקום הגבוה ביותר בו נבחר שחקן מסטנפורד.
בעונתו הראשונה ב-NBA היה צ'ילדרס אחד משני הרוקי הבולטים באטלנטה, לצד ג'וש סמית'. בעונה זו דורג צ'ילדרס שלישי מבין הרוקי'ס בכמות הדאבל דאבל, אחרי אמקה אוקפור ודווייט הווארד.
ב-23 ביולי 2008 חתם צ'ילדרס על חוזה באולימפיאקוס בשווי 20 מיליון אירו לשלוש שנים (סכום השווה, בהכנסה נטו, לחוזה בסך 32.5 מיליון דולר ב-NBA, וגבוה מתקרת השכר המרבית המותרת ב-NBA לשחקן במעמדו של צילדרס). צ'ילדרס גם חתם על חוזה חסות עם חברת נייקי, הנותנת חסות גם לקבוצתו היוונית.
במהלך עונת 2008/2009 ביורוליג רשם צ'ילדרס במדי אולימפיאקוס ממוצעים של 8.8 נקודות, 4.6 כדורים חוזרים ו- 1.1 אסיסטים למשחק .
בסוף עונת 2010 עזב צ'ילדרס את אולימפיאקוס וחתם בפיניקס סאנס מליגת ה-NBA בה שיחק עד תום עונת 2011/2012.
ב-2012 שחררו הסאנס את צ'ילדרס כדי לפנות מקום בתקרת השכר ללואיס סקולה, כשב-13 בספטמבר באותה שנה הוא חתם בברוקלין נטס אך שוחרר ב-29 בדצמבר 2012.
ב-27 בספטמבר 2013 הוחתם על ידי הוושינגטון ויזארדס אך שוחרר ב-24 באוקטובר מן הקבוצה. ב-12 בנובמבר הוחתם צ'ילדרס על ידי הניו אורלינס פליקנס אך שוחרר ב-13 בדצמבר מן הקבוצה.
לקראת עונת 2013/2014 חתם בקבוצת סידני קינגס מליגת העל האוסטרלית, בה שיחק ברצף עד תום עונת 2015/2016.
ב-8 במרץ 2016 חתם בקבוצת טקסס לג'נדס מליגת הפיתוח של ה-NBA, במדיה רשם בכורה לאחר שלושה ימים בהפסד 113–115 לריו גרנדה ואלי וייפרס בו קלע 17 נקודות, לקח 7 ריבאונדים ו-3 חסימות ב-29 דקות משחק שבהן עלה כמחליף מהספסל. בסופו של דבר שיחק שמונה משחקים במדי הטקסס לג'נדס בהם קלע 12 נקודת בממוצע למשחק, לקח 6.5 ריבאונדים למשחק, מסר 1.6 אסיסטים וחטף 1.0 כדור למשחק.
בנובמבר 2016 חתם במועדון סאן-אן ניאופיניקס מליגת הכדורסל היפנית בה קלע 18.8 נקודות ולקח 9.5 ריבאונדים בממוצע למשחק.
ב-12 בספטמבר 2017 חתם במדי הדנבר נאגטס על חוזה לא מובטח לעונה אחת והצטרף אל מחנה קדם-העונה של הקבוצה. ב-12 באוקטובר 2017 שוחרר מן הקבוצה.
ב-21 באוקטובר 2017 חתם באדלייד 36' מליגת העל האוסטרלית. ב-13 בדצמבר 2018 שב לסאן-אן ניאופיניקס לעונה אחת, ולאחריה פרש מכדורסל.
הערות שוליים

↑  Sources: Nuggets waive Josh Childress, bsndenver.com (באנגלית)
ג'וליאן באשיר

| --- | --- |
ג'וליאן באשיר, מתוך "מסע בין כוכבים: חלל עמוק 9"
ג'וליאן באשיר, מתוך "מסע בין כוכבים: חלל עמוק 9"
 תוכנית טלוויזיה:  "מסע בין כוכבים: חלל עמוק 9"
 הופעה ראשונה:  Emissary
 הופעה אחרונה:  פרק סיום הסדרה של "DS9"
 מספר הופעות:  172 פרקים ב-"DS9" פרק אחד ב-"TNG"
 גילום הדמות:  אלכסנדר סידיק
 מידע
 תאריך לידה:  2341 
 גזע:  בן-אדם מהונדס גנטית
 מין:  זכר
 מקצוע:  קצין הרפואה הראשי בתחנת החלל חלל עמוק 9
 שיוך:  צי הכוכבים
 אזרחות:  פדרציית הכוכבים המאוחדת
 דמויות קשורות
 חברים:  מיילס או'בריאן ג'דזיה דקס אילם גארק אזרי דקס
 אויבים:  הדומיניון 
 
לוטננט ד"ר ג'וליאן באשיר (אנגלית: Julian Bashir), בגילומו של השחקן אלכסנדר סידיג, הוא דמות בדיונית ביקום הבדיוני של זיכיון "מסע בין כוכבים". באשיר, דמות קבועה בסדרת הטלוויזיה "מסע בין כוכבים: חלל עמוק 9", הוא בן-אדם מהונדס גנטית, המשמש כקצין הרפואה הראשי על תחנת החלל "חלל עמוק 9" ועל סיפון ספינת החלל דיפאיינט.
ביוגרפיה של הדמות > רקע

כילד, ג'וליאן באשיר פיגר חברתית ולימודית בבית הספר, ואובחן כבעל קשיי למידה. בגלל זה, הוריו, ריצ'רד ועמשה באשיר, העבירו אותו הליך של הנדסה גנטית. הליך זה הפך אותו לבעל יכולות מנטליות גבוהות מאלו של רוב בני האדם, ושיפר את יכולותיו הפיזיות. עם זאת, משום שהנדסה גנטית היא בניגוד לחוק בפדרציית הכוכבים המאוחדת, באשיר והוריו שמרו על ההליך בסוד, במשך רוב חייו הבוגרים.
באשיר סיים במקום השני בכיתתו, בבית הספר לרפואה של צי הכוכבים, לאחר שהחמיץ בכוונה שאלה אחת במבחן הסופי שלו. במהלך לימודיו הוא לקח גם קורסים בהנדסה.
ביוגרפיה של הדמות > חלל עמוק 9

עם סיום לימודיו בחר באשיר לשרת ב"חלל עמוק 9", מאחר שרצה לעסוק ב"רפואה בחזית". בפרק פתיחת הסדרה הוא היה בעל דרגת לוטננט (זוטר), והחל מהעונה הרביעית ועד לסיום הסדרה - לוטננט.
במהלך התקופה המתוחה שלפני המלחמה של הפדרציה והדומיניון, באשיר נחטף ונשלח למחנה מעצר של הדומיניון, והוחלף במשתנה. מחליפו זמם להשמיד את השמש הבאג'ורית, ובכך לחסל בבת-אחת את כוכב הלכת באג'ור, תחנת החלל חלל עמוק 9, וצי ספינות חלל משותף של הפדרציה, הקלינגונים והרומולאנים. צוות תחנת החלל "חלל עמוק 9" סיכל את המזימה, ובאשיר האמיתי, יחד עם שבויים נוספים, הצליחו לשחרר את עצמם.
הקבוצה החשאית מדור 31 ניסתה לגייס את באשיר לעבודה אצלם פעמיים, אך ללא הצלחה.
ביוגרפיה של הדמות > חייו החברתיים

בתחילה תקופת שירותו של באשיר על "חלל עמוק 9", אישיותו הנלהבת יתר על המידה, נטיתו לפטפוט רב וחשיבותו העצמית, גרמה לכמה מאנשי הצוות, בהם מיילס או'בריאן וקירה נריס, להימנע מלבלות איתו. עם זאת, בסופו של דבר הוא נהיה חברם של או'בריאן, ג'דזיה דקס ואילם גארק. באשיר מתאהב בג'דזיה, אולם זו מתחתנת בסופו של דבר עם וורף. לאחר מותה של ג'דזיה, באשיר מצטרף אל וורף במשימה מסוכנת, על מנת להבטיח כי יימצא מקום לנשמתה בסטו-וו-קור.
חברו הטוב ביותר של בשיר הוא מיילס או'בריאן, ולעיתים קרובות הם נראים מבלים יחד, למשל: משחקים בזריקת חיצים למטרה או מבקרים יחדיו בהולודק, שם הם משחזרים קרבות היסטוריים כמו קרב אלמו או הקרב על בריטניה. כמו כן, הוא חברו הקרוב של אילם גארק, איתו הוא אוכל ארוחות צהריים באופן קבוע.
במהלך שתי העונות האחרונות של הסדרה באשיר עובד עם חבורת אנשים מהונדסים גנטית כמוהו, שעליהם הגורל לא שפר וההליך גרם להם גם לנזקים חברתיים ותקשורתיים גדולים.
ביוגרפיה של הדמות > מערכות יחסים רומנטיות

בפרקים המוקדמים של הסדרה, באשיר מאוהב בג'דזיה דקס. הוא מפלרטט איתה ומנסה להתחיל איתה - בחוסר הצלחה. לאחר מותה של ג'דזיה, אזרי דקס - הפונדקאית החדשה של הסימביונט דקס - מספרת לו שאילולא היה נכנס לחייה וורף (בעלה של ג'דזיה במהלך השנה האחרונה של חייה) - באשיר וג'דזיה היו ביחד.
במהלך הסדרה, לבאשיר יש מערכות רומנטיות קצרות עם מספר דמויות אורחות, ובהן: מלורה, ליטה וסרינה.
כפי שמתואר בפרק סיום הסדרה "What You Leave Behind", בתום האירועים המתוארים בסדרה - באשיר נותר על "חלל עמוק 9", ומתחיל במערכת יחסים רומנטית עם אזרי דקס.
הופעת אורח

אלכסנדר סידיג גילם את דמותו של ד"ר ג'וליאן באשיר גם בפרק העונה השישית של "מסע בין כוכבים: הדור הבא" - "Birthright, Part I". פרק זה שודר במקור במקביל לעונה הראשונה של "מסע בין כוכבים: חלל עמוק 9" וההופעה מהווה קרוסאובר בין התוכניות האחיות.
הערות שוליים

↑  הפרק "Doctor Bashir, I Presume?"
↑  הפרק "Distant Voices"
↑  הפרק "Armageddon Game"
↑  הפרק "Emissary"
↑  הפרק "In Purgatory's Shadow"
↑  הפרק "By Inferno's Light"
↑  הפרקים "Inquisition" ו-"Inter Arma Enim Silent Leges"
↑  הפרקים "Statistical Probabilities" ו-"Chrysalis".
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
ג'וליאן באשיר בעתיד אפשרי; מתוך "Distant Voices" - פרק עונה 3 של "מסע בין כוכבים: חלל עמוק 9", 1995.
מימין לשמאל: פטריק, סרינה, לורין, ג'ק; מתוך הפרק "Chrysalis" של "מסע בין כוכבים: חלל עמוק 9", שנת 1998.
בריכת צרטה

| --- | --- |

תלמידים דוגמים במסגרת פעילות לימודית בבריכת צרטה
 מידע כללי
 סוג:  שלולית חורף 
 מידע נוסף
 מדינות באגן הניקוז:  ישראל 
 קואורדינטות:  32°01′02″N 34°58′05″E﻿ / ﻿32.01725°N 34.968027777778°E﻿ / 32.01725; 34.968027777778
  (למפת גוש דן מוגדלת) בריכת צרטה(למפת גוש דן רגילה) בריכת צרטה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת צרטה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת צרטה
 
בריכת חורף - צרטה
שלט הכניסה לבריכת צרטה
בריכת צרטה היא שלולית חורף הממוקמת במחצבה עתיקה המוצפת מים בעונת החורף. הבריכה ממוקמת בתחום שמורת הדום השומרון, מזרחית ליישוב שוהם.
בריכת צרטה היא שריד למספר רב של שלוליות חורף שהיו נפוצות במישור החוף והתקיים בהן עולם חי וצומח עשיר עד התייבשותן עקב התערבות האדם בסביבה. הבריכה קיבלה עדיפות שימור גבוהה.
במימי הבריכה חיים ומתרבים דו-חיים כמו קרפדה ירוקה ואילנית מצויה, מיני סרטנים כמו זימרגל, בוצן, דפניה, תריסן הקשקש וחילזון מסוג בולית.
במימי הבריכה צומחים נורית המים ודמסון כוכבני. סביבת הבריכה היא בתה ובה שפע גאופיטים.
כ-500 מטר דרום מערבית לבריכה צרטה, ישנה בריכת חורף נוספת, בריכת ברקת.
הערות שוליים

↑  בריכות החורף היפות בארץ - [location - מסע אחר], באתר מסע אחר, ‏בundefined 2017
↑  קובי פינקלר, שמורות טבע חדשות, באתר ערוץ 7, 18 בדצמבר 2019
↑  סקר בריכות חורף (מקווי מים עונתיים) במישור החוף המרכזי והדרומי אפריל 2011
↑  אל בריכות צ'רטה וברקת - עמותת תיירות חבל מודיעין, באתר עמותת תיירות חבל מודיעין, ‏31 בינואר 2021
בית דגן

בֵּית דָּגָן היא מועצה מקומית במחוז המרכז בישראל הסמוכה מצפון לראשון לציון, וקרויה על שם עיר מקראית ותלמודית בשם זה. היא הוכרזה כמועצה מקומית בשנת 1953.
בבית דגן יש כמה גני שעשועים גדולים, מתנ"ס פעיל, בריכת שחייה הפעילה בחודשי הקיץ, מגרשי ספורט, ספרייה, שני בתי ספר (דתי וחילוני) בית ספר שדות, ובית ספר רמב"ם. ושתי תנועות נוער פעילות (תנועת הצופים ובני עקיבא).
בראש מועצת בית-דגן עמד מאז 1984 ועד 2012 אלי דדון. עם פרישתו מהמועצה, מילא את מקומו עו"ד זוהר מדר ומאז הבחירות המוניציפליות שהתקיימו בסוף שנת 2013 עומד בראשה רו"ח רחמים תנעמי. בבחירות המוניציפליות שהתקיימו באוקטובר 2018, נבחר אלי דדון לראשות המועצה פעם נוספת, לאחר 6 שנים שלא היה בתפקיד.